CELEX: 62010CA0505
Language: el
Date: 2011-11-10 00:00:00
Title: Υπόθεση C-505/10: Απόφαση του Δικαστηρίου (τρίτο τμήμα) της 10ης Νοεμβρίου 2011 [αίτηση του Højesteret (Δανία) για την έκδοση προδικαστικής αποφάσεως] — Partrederiet Sea Fighter κατά Skatteministeriet (Οδηγία 92/81/ΕΟΚ — Ειδικοί φόροι κατανάλωσης επί των πετρελαιοειδών — Απαλλαγή — Έννοια του όρου «ναυσιπλοΐα» — Καύσιμο που χρησιμοποιείται από εκσκαφέα εγκατεστημένο σε πλοίο, ο οποίος λειτουργεί ανεξαρτήτως από τον κινητήρα του πλοίου)

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/19
            
         
      Απόφαση του Δικαστηρίου (τρίτο τμήμα) της 10ης Νοεμβρίου 2011 [αίτηση του Højesteret (Δανία) για την έκδοση προδικαστικής αποφάσεως] — Partrederiet Sea Fighter κατά Skatteministeriet
      (Υπόθεση C-505/10) (1)
      
      (Οδηγία 92/81/ΕΟΚ - Ειδικοί φόροι κατανάλωσης επί των πετρελαιοειδών - Απαλλαγή - Έννοια του όρου «ναυσιπλοΐα» - Καύσιμο που χρησιμοποιείται από εκσκαφέα εγκατεστημένο σε πλοίο, ο οποίος λειτουργεί ανεξαρτήτως από τον κινητήρα του πλοίου)
      (2012/C 25/31)
      Γλώσσα διαδικασίας: η δανική
      
         Αιτούν δικαστήριο
      
      Højesteret
      
         Διάδικοι στην υπόθεση της κύριας δίκης
      
      Partrederiet Sea Fighter
      
         κατά
      
      Skatteministeriet
      
         Αντικείμενο
      
      Αίτηση εκδόσεως προδικαστικής αποφάσεως — Højesteret — Ερμηνεία του άρθρου 8, παράγραφος 1, στοιχείο γ', της οδηγίας 92/81/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή (EE L 136, σ. 12) — Απαλλαγή των πετρελαιοειδών που χρησιμοποιούνται ως καύσιμα στη ναυσιπλοΐα — Έννοια του όρου «για τη ναυσιπλοΐα» — Πετρελαιοειδή χρησιμοποιούμενα ως καύσιμα εκσκαφέα που είναι προσαρτημένος σε σκάφος, έχει όμως δικό του κινητήρα και δεξαμενή καυσίμου και λειτουργεί ανεξάρτητα από τον κινητήρα του σκάφους
      
         Διατακτικό
      
      Το άρθρο 8, παράγραφος 1, στοιχείο γ', της οδηγίας 92/81/ΕΟΚ του Συμβουλίου, της 19ης Οκτωβρίου 1992, για την εναρμόνιση των διαρθρώσεων των ειδικών φόρων κατανάλωσης που επιβάλλονται στα πετρελαιοειδή, όπως τροποποιήθηκε με την οδηγία 94/74/ΕΚ του Συμβουλίου, της 22ας Δεκεμβρίου 1994, έχει την έννοια ότι δεν απαλλάσσονται από τον ειδικό φόρο κατανάλωσης τα πετρελαιοειδή που παραδίδονται για να χρησιμοποιηθούν για τη λειτουργία εκσκαφέα μονίμως εγκατεστημένου επί πλοίου, ο οποίος, όμως, δεδομένου ότι διαθέτει χωριστό κινητήρα και δεξαμενή καυσίμου, λειτουργεί αυτοτελώς σε σχέση με τον κινητήρα προώσεως του πλοίου.
      
         (1)  ΕΕ C 13 της 15.1.2011.